钦定古今图书集成/理学汇编/学行典/第126卷 > 书经 > 《虞书大禹谟》
## 钦定古今图书集成/理学汇编/学行典/第126卷 > 书经 > 《虞书大禹谟》

《益》曰：“吁！戒哉！儆戒无虞，罔失法度。罔游于逸，罔淫于
乐。”

〈蔡传〉当四方无可虞度之时，法度易至于废弛，故戒其“失坠”；逸乐易至于纵恣，故戒其“游淫。”言此三者所当谨畏也。〈大全〉陈氏大猷曰：多事之际，常情皆知儆戒，无事之时，明主犹或玩弛，儆戒则强立而清明，玩弛则颓放而昏塞。